Jom kita nyanyi harmoni satu kereta.
- Vibrato awak sedap, Karamo. - Terima kasih.
Apa orang kata kalau seseorang pandai vibrato?
Apa?
Bobby, awak cantik hari ini walaupun awak mencebik.
Kulit awak cantik.
Betul. Awak nampak hebat.
Ya.
Wira kita minggu ini ialah Mary Henderson-Uloho.
Dia berusia 65 tahun
dan dia pemilik kedai barangan terpakai Sister Hearts di Arabi.
- Saya suka kedai barang terpakai! - Ya.
Saya tak ikut cakap sesiapa.
Tak langsung!
Sebab saya dah alami semuanya.
Sister Hearts turut merupakan program pekerjaan yang diasaskan Mary
untuk bekas banduan.
Saya dah alami semuanya, termasuk penjara.
Ini cantik.
Semasa bercuti di New Orleans lebih 20 tahun lalu,
Mary ditahan polis
dan tak dapat pulang ke rumahnya di Dayton, Ohio.
Saya dipenjara selama 12 setengah tahun
dan saya menjalani parol selama 12 setengah tahun
kerana mengganggu keadilan.
Saya kenal seorang lelaki.
Kami sedang berseronok, tiba-tiba polis tahan kami.
Mereka nak saya tipu tentang lelaki itu.
Saya tak buka mulut. Saya enggan.
Mary disabitkan kesalahan dan dihukum di New Orleans,
hampir keseluruhan usia dewasanya
dan berjauhan dari tujuh anaknya.
Saya terpaksa ketepikan memori tentang mereka,
letakkan dalam kotak, simpan jauh-jauh dalam ingatan saya
agar saya boleh tumpukan perhatian untuk kekal hidup dalam penjara.
Sepanjang tempoh hukumannya, Mary bukan saja hilang identiti dirinya
tapi dia terlepas peluang melihat tujuh anaknya membesar
lalu menambah kepada beban emosi Mary.
Tentulah.
Penjara membuat saya lupa jadi manusia, hilangkan hati perut saya, semangat saya.
Otak saya berubah sepenuhnya dalam penjara.
Saya takkan mampu hidup dalam sana kalau otak saya asyik terfikir dunia luar.
Apa dosa saya sampai saya dihalang...
menjadi ibu kepada anak-anak saya
yang saya sayang dengan sepenuh jiwa saya?
Tapi anak-anak Mary masih sayang dia, malah menganggap dia sebagai perwira.
Namun Mary masih sukar menghargai dirinya sendiri,
terutamanya sebagai ibu.
Tidak!
Biar saya ambil.
Terima kasih.
Mary dicalonkan temannya, Anthony,
yang kenal Mary melalui Sister Hearts.
Dia luangkan masa membantu orang lain mengharungi...
PENCALON
...trauma penjara
tapi tiada siapa bantu dia mengharungi pergelutan hidup dia.
Dia tak henti-henti bekerja.
Dia habiskan kebanyakan masanya
membantu memperbaiki hidup orang lain.
Tapi dia jadikan itu alasan
bagi mengelak memperbaiki hidupnya sendiri.
Mary tak kenal lagi dirinya selain daripada sekadar pemilik kedai.
Dia banyak mengabaikan dirinya.
Dia mengelak bertemu anak-anaknya yang sudah dewasa
tapi saya rasa dia tak patut tangguh lagi dan segera berjumpa mereka.
Mary sudah bebas dari penjara
tapi buat masa ini, cuma tubuhnya saja bebas
sedangkan hati dan mindanya masih terpenjara.
Sedihnya.
Diri saya masih sebati dengan penjara.
Tapi saya tak mahu begitu lagi.
Saya bukan dalam parol lagi.
Saya sudah bebas sepenuhnya.
Saya mahu berubah.
Cuma saya tak tahu caranya.
Misi kita minggu ini, membantu Sister Heart kita bebaskan jiwanya!
Ya!
Ya, Mary!
HARI PERTAMA
AKU SUDAH BEBAS
TAPI AKU MASIH RASA TERPENJARA
- Oh, Tuhan. Comelnya! - Ya.
Merah jambu!
Tan, bawa kad kredit tak?
- Mestilah. - Okey.
- Helo? - Saya suka tempat ini.
- Mary! - Hai, Mary.
Awak semua dah datang!
Apa khabar, si cantik manis?
Mary buat saya teringat mak cik saya. Rasa nak peluk dia saja.
- Cantiknya ini. - Tengok ini! Oh, Tuhan!
- Cuba pakai nanti. Saya tahu. - Okey.
Kemesraan terpancar dari dirinya.
- Ini Anthony. - Helo.
- Selamat berkenalan. - Pencalon.
Jadi, apa peranan kedai ini kepada masyarakat?
Apabila orang keluar penjara dan mereka tak dapat kerja,
mereka boleh kerja di sini
sebab bisnes ini diwujudkan untuk mereka.
Anthony pun bekas gelandangan macam saya dulu.
Dia dipenjarakan sejumlah 18 tahun.
Semangatnya punah.
Dalam masa setahun, dia seorang dapat uruskan kedai ini.
Dia bantu saya.
Hidup saya berubah sepenuhnya.
Saya dapat harapan. Saya dapat keyakinan.
Usaha saya lain daripada yang lain.
Saya gelarkan ini nyahpemenjaraan.
Boleh bawa kami tengok-tengok?
Mari kita lihat.
Contohnya, saya letak ini di sini...
Dalam penjara, saya tahu kasut itu tak patut ada di sana
tapi kalau saya alihkannya, saya masuk kurungan sendirian.
Jadi sekarang saya dah tak tahu.
Apabila mereka masuk Sister Hearts, saya kata, "Jonathan, kemaskan ini."
Jonathan akan buat begini.
Dia akan kata, "Bukan sini, tapi sini."
Itu contoh mudah nyahpemenjaraan.
Awak beri mereka peluang membuat keputusan sendiri lagi.
Semua benda yang awak lihat di sini
telah diletak oleh seseorang dengan sejarah hitam
yang mengemas barang sebagai satu bentuk terapi.
Semuanya nampak teratur!
Oh, Tuhan.
Saya suka kedai barang terpakai.
Ada banyak benda pelik-pelik.
Ada orang yang pernah beli itu dulu.
- Awak suka? - Tengok ini.
Ada beg pinggang.
Ada topi. Ada selendang.
Ada kasut. Ada hiasan-hiasan kecil.
Saya di kedai barang terpakai.
- Cari barang. - Lawanya.
Pasti ada sesuatu untuk semua orang.
Awak sudah banyak bantu orang lain jadi kami akan bantu awak.
- Jom pergi rumah awak? - Kami nak tengok rumah awak.
Kami akan jaga awak dengan baik.
Nanti saya datang balik beli beg pinggang ini.
- Selamat tinggal, semua! - Ya. Jumpa lagi.
Tak sabar nak tengok rumah awak, Mary.
Siaplah rumah awak nanti.
Ini rumah saya.
Luasnya dapur awak.
- Ya. - Banyak periuk. Bagusnya.
Ini bilik tidur.
Saya suka katil tinggi.
Katil ini boleh bergetar.
Selamat datang ke Motel Cinta Mary.
Baring, Mary. Cuba awak bergetar.
Tak naklah.
Letak paling kuat. Tanny akan lompat.
Selesanya.
- Saya suka ini, Mary. - Ya.
Awak semua tengok rumah.
- Saya nak duduk sini. - Sambut, Tanny! Saya lompat.
Saya tunjukkan bilik air.
- Ini... - Luas juga.
- Memang luas. - Tapi ada...
- Tapi... - Tapi ada banyak barang di sini.
Semua barang dalam rumah ini dari kedai terpakai.
- Ya. - Semuanya.
Rumah dia gelap. Semua langsir ditutup.
Barang dia bertimbun.
Mary, banyaknya barang awak.
Barang awak banyak.
Selepas saya dibebaskan, saya cuma nak kumpul barang
sebab dulu saya tak ada barang.
Mungkin kami boleh bantu
pilih barang yang awak betul-betul sayang.
Istilah rasminya ialah "edit".
Okey.
Kalau saya minta awak bawa saya ke satu tempat di rumah awak,
apa barang kesukaan awak?
Buat masa ini, inilah tempat yang saya paling suka dalam rumah saya.
Mungkin ini pelik...
REKAAN
...tapi kadang-kadang saya suka duduk saja atas sofa,
tengok luar tingkap, tenung pokok-pokok saya,
agar dapat menikmati alam semula jadi,
dan sebagai tanda bersyukur kepada Pencipta saya.
Pencipta yang mencipta saya turut mencipta pokok-pokok ini
dan itu buat saya menghargai kewujudan saya.
- Itu amat indah. Ya. - Yakah?
- Karamo pandai jaga pokok. - Yakah?
Tidaklah.
Buang.
Saya macam tak kenal dia.
Tidak.
Saya nak tahu tentang kehidupan awak sebelum awak dipenjarakan.
Sebelum penjara?
Saya ada ijazah pengurusan hartanah.
BUDAYA
Saya beli rumah daripada lelongan syerif, lelongan cukai,
dan saya akan jual semula kepada ibu tunggal dan warga emas.
Saya juga ibu kepada tujuh anak. Enam anak lelaki dan seorang perempuan.
- Cuba cerita. - Saya hamil pada usia 16 tahun.
Lepas mak saya tahu, mak suruh saya kahwin.
Dia serahkan saya kepada lelaki itu, paksa saya ikut dia.
Saya tak nak kahwin.
Saya membesar dengan anak-anak saya.
Itu anak sulung saya.
Itu anak kesayangan saya.
Dia sudah meninggal dunia?
Awak sudah bebas semasa dia meninggal?
Tidak.
Dia terkorban dalam kecelakaan jalan raya.
Saya tak dapat pergi ke pengebumiannya.
Saya tak berpeluang ucap selamat tinggal.
Saya amat simpati.
Itu yang paling hancurkan hati saya.
Dialah orang pertama di dunia ini yang benar-benar ikhlas menyayangi saya.
Bagaimana hubungan awak dengan anak-anak awak?
- Mereka tinggal merata-rata. - Begitu.
Saya pun tak tahu perasaan mereka terhadap saya.
Sebenarnya saya rasa bersalah.
Cuba bayangkan.
Terkurung di sebuah tempat selama 12 tahun setengah, hampir 13 tahun
tanpa dibenarkan menyentuh walau seorang manusia pun.
Selepas saya dibebaskan,
seorang anak yang dah besar, 6 kaki 5 inci datang nak peluk saya.
Saya terkejut.
Selama 12 tahun awak terasing.
Ada antara mereka yang tak tahu pun kejayaan saya sekarang.
- Awak sedih dengan itu. - Betul.
- Ya. - Betul.
KESIHATAN ITU REZEKI SAYANGI KEDIAMAN KITA
Bila kali terakhir awak masak untuk orang?
Sebelum COVID.
Saya tengok dalam peti sejuk awak
dan awak ada banyak daging.
Saya ada tujuh anak, saya dah biasa masak banyak.
- Berapa kerap awak masak untuk mereka? - Dululah. Itu masih cara saya.
Semua masuk periuk besi.
Saya akan masukkan daging, kentang, beras, sayuran.
Semua satu periuk.
- Ya. Tapi tak selalu. - Okey.
MAKANAN DAN WAIN
Tapi saya suka memasak.
Saya suka. Tapi selepas bekerja selama 12 ke 14 jam, saya masuk sini,
dan saya makan roti jem dan mentega kacang saja,
masuk bilik, buka komputer.
Makan roti jem dan mentega kacang tak salah
tapi mungkin awak nak masakan panas,
cuma awak tak ada masa?
- Pernah dengar "makanan simpan"? - Tak.
Maksudnya, awak masak satu lauk banyak-banyak,
agihkan dalam bekas, labelkan, masuk peti sejuk.
- Kita boleh bekukan lauk? - Sudah tentu boleh.
Sekarang awak duduk New Orleans.
- Pernah cuba masakan New Orleans? - Saya tak makan gumbo pun.
Saya tak cuba benda baru.
Ini memang gaya saya. Cantik.
- Tengok. Cantik tak? - Barang dia cantik-cantik juga.
- Tengok? - Saya suka.
- Saya buat sendiri. - Apa?
- Ya. - Awak jahit sendiri?
Biar saya tunjukkan...
Sedondon dengan baju saya!
DANDANAN
Tengok itu.
- Cantik tak? - Mary!
Cantik, bukan?
Cara lama.
Saya suka eliptikal.
Laju lagi.
Corak kuda belang untuk bilik air.
Berapa lama awak bela locs awak?
Kira-kira 12 tahun.
Dua belas tahun, ya. Cuba tengok kepanjangannya?
Saya tak boleh nak agak.
Lebatnya rambut awak.
- Ya. - Sampai paras lutut.
Ya.
Dia boleh campak rambut ke dalam sungai
dan biar orang panjat.
Locs dia sangat panjang.
Ini rambut awak sepanjang awak dalam penjara.
Awak masih menyimpannya selepas keluar penjara.
Locs itu mesti diabadikan dalam kenangan.
Awak pernah teringin nak main dengan rambut awak
tapi tak dapat?
Jonathan, locs saya sebenarnya untuk tujuan keselamatan.
Locs ini membantu memastikan saya selamat.
Dalam penjara, orang suka cekak rambut
dan gunakan rambut kita untuk mengawal badan kita.
Jadi saya akan tocangkan rambut dan sanggulkan
agar rambut saya tak terurai dan mudah terdedah untuk dicekak.
- Begitu. - Selepas itu, ia terus memanjang.
- Jadi ia gaya perlindungan diri. - Gaya perlindungan diri.
- Ya. - Bukan untuk melawa.
Saya tak tahu cara menjaga rambut saya.
- Sekarang... - Awak nak perubahan?
Mungkin sedikit perubahan.
Ini tetikus komputer.
Dah lama saya tak tengok ini.
- Apa ini, Antoni? - Itu untuk cincang...
- Itu Fleshlight. - Ini...
Saya tak faham apa-apa pun.
Pakaian apa yang buat awak rasa bergaya?
- Saya ada satu dres. - Tengok?
Dres ini...
Inilah gaya saya sebelum saya masuk penjara.
- Ya. - Buat saya rasa ayu.
FESYEN
- Okey. - Rasa feminin.
Saya tegas. Saya tak pandai bergurau senda.
Apa? Awak macam ceria saja.
- Tidak. - Tidak?
Pernah pakai? Tanda harga pun masih ada.
Saya kena kuruskan badan dulu.
Saya ada korek almari.
Apa ini?
- Ini bukan gaya awak. Bukan Mary. - Tidak.
Bajunya bermacam-macam gaya.
Awak ada pelbagai gaya dalam almari dia.
Sehelai atau dua helai saja memang gaya Mary.
Yang lain, entah siapa.
Kalau saya, setiap pagi saya akan pening depan almari saya.
"Saya nak jadi siapa hari ini?"
Kalau awak hidup 100 tahun pun, awak takkan dapat pakai semua ini.
Saya memang pening dengan barang saya.
Kalau saya pakai "seragam" ini, hidup saya jadi lebih mudah.
Jadi saya nak tanya, semua ini untuk siapa?
Saya nak rasa cantik semula.
Bila kali terakhir awak rasa cantik, Mary?
Pada hari saya kahwin, usia 16 tahun.
Saya ingat lagi, ada satu hari, dia bawa saya pergi parti
dan mak saya buatkan saya sehelai dres panjang dan cantik.
Ia ketat di pinggang dan kemudian mengembang.
Apa warnanya?
Warna merah.
- Okey. - Warna kesukaan saya.
Pada hari itu, saya rasa macam wanita tercantik di bumi ini.
Saya nak awak rasa macam itu lagi.
Kita perlu buat itu dulu, kita perlu "edit".
Pastikan awak singkirkan benda-benda yang awak tak guna
dan simpan barang yang awak guna saja.
Ini sarapan dia? Atau ini...
Rasanya makan tengah hari beberapa hari lalu sebab timun dah kering.
- Betul. - Okey.
Di penjara, kalau saya tak diberi makan,
saya akan makan makanan yang saya sorokkan.
Saya tak sanggup buang begitu saja.
Mary, saya cuma nak tanya sesuatu sebab saya nak tahu.
Saya bukan nak kecam.
Kenapa awak nak tinggal di New Orleans?
Allah takkan berikan saya dugaan sebesar ini
kalau Dia tak nak saya tunjukkan saya boleh atasinya
dan saya boleh mengubahnya.
Sebab itulah saya duduk sini, sebab Dia takdirkan saya duduk sini.
Semasa dalam penjara, saya lihat penderitaan paling dahsyat.
Saya janji dengan mereka, kalau mereka jumpa saya
selepas mereka bebas, saya akan beri mereka tempat tinggal.
Saya akan beri pakaian dan makanan. Cuma cari saya saja.
Saya dapat rasakan kesedihan yang menyelubungi hatinya.
Dia cuma mahu bantu orang lain dan menikmati sisa hidupnya sekarang.
Tapi daripada penjelasan dia kepada kami,
saya rasa dia tak tahu cara untuk melangkah ke hadapan.
Jadi kami akan bantu dia.
Awak dah banyak berjasa. Sekarang kami akan berjasa kepada awak.
Untuk awak.
Awak ajar orang lain untuk menemui sisi mereka yang terbaik
dan mencari hidup baru.
Kami akan bantu awak cari sisi terbaik awak
dan mencari hidup baru awak.
Ini giliran awak, Mary.
Macam mana? Hidup yang lain daripada sekarang.
Seronoknya.
- Kita mulakan minggu ini. - Mula dalam tiga, dua...
Gurau saja. Kami balik dulu.
Saya gembira Mary luahkan hatinya.
Dia nak rapat dengan keluarganya semula.
Saya perlu dapatkan penjelasan tentang masa silam Mary
agar dia boleh dapat masa depan lebih baik.
Dia bela locs untuk tujuan keselamatan, bukan untuk bergaya.
Jadi saya cuma mahu beri dia jalan,
beri sumber yang dia perlukan
agar dia boleh tampilkan gaya sebenar yang ada dalam dirinya.
Mary bersedia untuk apa? Lembaran baru.
Saya nak hidupkan rumah dia.
Sekarang, ia rasa macam sel penjara yang gelap dan suram
tapi saya nak beri suasana yang sebaliknya.
Dia ajar pekerja dia agar bebas membuat keputusan
semasa dalam kedai dia
jadi saya mahu ajar Mary buat perkara yang sama.
Mula kecil-kecilan dulu.
Saya nak kembalikan keinginan dia untuk masuk dapur.
Selama ini dia terperangkap dalam "seragam" Sister Hearts dia.
Sebelum itu, dia pakai seragam penjara.
Saya nak ingatkan dia yang dia masih ada keperibadian,
dia masih seorang wanita, seorang manusia
dan dia berhak untuk rasa cantik.
HARI KEDUA
BIARKAN HUJAN TURUN
DAN MENYUBURKAN HATI MENJADI TAMAN
Saya suka sebab awak pakai warna kegemaran awak, merah.
Ya. Terima kasih.
Warna yang ceria.
Ini yang paling menyeronokkan.
- Awak suka membeli-belah? - Saya rasa tak sabar.
Awak kata awak nak warna.
- Ya. - Baju di sini berwarna-warni.
Selama lebih 10 tahun, dia tak dapat main dengan warna
dan West London Boutique memang penuh berwarna-warni.
Penuh keriangan.
Saya mahu beri dia saranan.
Awak suka kumpul barang.
Awak tentu tahu itu. Saya tak perlu cakap pun.
Tapi dalam almari awak saja.
Saya nak tunjukkan awak boleh kurangkan barang
dan ada cuma beberapa helai baju yang buat awak rasa cantik,
bukannya ada ribuan baju tapi tak ada satu pun yang awak pakai.
Awak kata awak suka gaya ketat dan kembang,
maknanya awak suka baju kembang.
Saya boleh tunjukkan beberapa gaya untuk itu. Saya takkan buat...
- Itu macam baju puteri. - Ya.
- Awak seorang wanita. - Ya.
Tapi saya nak awak pakai baju yang ringan dan beralun.
Di sini panas, tapi tentu awak dah biasa.
- Tak. - Awak nak selesa.
Tak. Siapa boleh biasa di sini? Sangat panas. Jadi...
- Cantik tak? - Cantik.
- Macam... - Macam diraja.
Saya nak awak pakai baju longgar sebab saya nak ia beralun semasa berjalan.
Macam seorang dewi.
Kita gandingkan dengan dres. Kita lapiskannya.
- Oh, Tuhan! - Awak mesti terkejut.
- Nak saya cuba? - Nak.
Panggil saya kalau perlu. Kita cuba dulu.
Okey.
Mary?
- Awak dah sedia? - Ya.
Oh, Tuhan.
Rasa macam ratu.
Memang gaya saya.
- Betulkah? - Ini gaya saya, ya.
Kurang satu benda. Ini cermin mata baru.
Saya nak awak pakai sesuatu yang lebih moden.
Ini lebih cantik.
- Oh, Tuhan. - Oh, Tuhan. Lebih cantik, Mary.
Saya pakaikan awak tali pinggang
agar awak serlahkan bahagian tubuh awak yang menarik.
Saya rasa seksi.
- Ya! - Betul.
Awak nampak seksi, Mary!
Rupanya dia sudah lama tak nampak diri dia berpakaian begitu.
Awak rasa macam ini gaya yang awak nak?
Ya.
- Bagus. - Ya.
Saya mahu kekalkan perwatakan Mary
dan pakaian itu mencerminkan Mary yang lebih bergaya.
Mary!
Saya tahu ini kasut tinggi.
Tak terfikir nak pakai kasut merah.
Jeans dan baju-T sesuai untuk kerja, tapi ini diri awak, bukan itu.
Saya rasa macam berpengaruh.
Baju ini ikut bentuk tubuh awak.
- Tapi bukan gaya murahan. - Tak.
Ini gaya wanita yang ada kelas.
- Bergaya. - Ya.
Baguslah kalau awak suka baju terpakai.
Tapi kadang-kadang
awak patut pergi ke butik macam ini dan beli sesuatu untuk gembirakan awak.
Saya akan pastikan ini jadi amalan saya.
Bagus.
Silakan.
- Ini restoran. - Ya.
Keistimewaan mereka ialah masakan Creole.
Masakan Cajun masakan kampung.
Masakan Creole masakan bandar.
Orang bandar selalunya dapat banyak makanan laut.
Cajun masakan kampung.
- Cajun masakan kampung. Creole?
- Bandar. - Faham.
Awak dah putuskan nak menetap di Louisiana.
Ya.
Awak suka masak dalam satu periuk.
Saya akan gabungkan itu dalam satu resipi bernama étouffée udang.
- Saya akan buat étouffée? - Awak akan buat étouffée.
- Mari buat étouffée. - Buat sama-sama.
- Pernah makan tak? - Tak.
Tak pernah?
Kalau awak ada hari lapang, awak buat ini banyak-banyak,
agihkan dalam bekas-bekas dan tutup elok,
letak dalam peti sejuk.
Apabila awak balik kerja, awak boleh panaskan dan makan.
Di sini, orang makan semua benda dengan nasi.
- Boleh makan dengan nasi tak? - Jangan risau. Ada nasi.
- Awak dah tanya awal-awal. - Okey.
- Dah sedia nak mula? - Sangat sedia.
Sekarang kita buat asas kuah dulu.
Empat bahagian cincangan bawang, satu bahagian lada benggala,
satu bahagian saderi.
Cantik.
Bagus. Sekarang saya cincang bawang putih.
Tekan sampai lumat.
Kemudian bengkokkan jari...
Terima kasih, Mary.
Awak ada naluri keibuan.
Apa awak suka masak untuk anak-anak awak?
- Chili. - Awak masuk apa?
Benda-benda pedas. Ohio sangat sejuk.
Lada akan panaskan badan anak-anak saya dan elakkan selesema.
Kita guna bahan-bahan yang lebih kurang. Ada paprika untuk rasa rempah.
Ada oregano, ada taim,
serbuk bawang putih, serbuk bawang, lada putih dan hitam.
Buat sendiri?
Awak boleh beli atau campurkan sendiri.
- Saya suka buat sendiri. - Ini serbuk rempah Creole biasa.
Letak sedikit mentega di tengah.
Masukkan campuran rempah.
Bagus.
- Saya boleh bau. - Ya.
Masukkan bawang putih sekarang.
Masukkan sos pedas juga.
Sedikit wain putih.
- Baunya naik! - Ya.
Sekarang tomato pula.
Sedapnya bau.
Okey.
Saya tunjukkan cara buat air pemekat.
Ini akan pekatkan kuah kita. Saya ada air rebusan udang.
- Okey. - Dalam kendi kecil ini.
Saya akan masukkan tepung.
Ini cara mak saya buat di Poland.
Sekarang kita tuangkan.
- Baunya sedap. - Ya.
Nampak menyelerakan.
Tak lama pun mahu masak.
Tak lama.
Air rebusan udang itu akan berkurangan dan jadi pekat.
Saya ada daun pasli juga.
Awak kata awak suka rempah.
- Nak tambah cayenne? - Ya.
Bagus. Awak buat keputusan. Awak bos.
Wah.
Apa?
- Sedap? - Saya orang Poland.
Terlalu pedas untuk saya!
Ini sangat menyeronokkan.
- Macam terapi. - Saya setuju.
Étouffée ini takkan padamkan
semua pengalaman buruk awak,
tapi ia membantu, bukan?
Setiap kali awak rasa tepu, awak boleh kata, "Okey, Mary.
Kita tenangkan diri di dapur dan masak sesuatu untuk dimakan."
Saya anggap ini macam sejenis bentuk pembebasan juga.
Ia merombak cara pemikiran teruk yang rupanya masih menguasai diri saya.
Apabila saya tengok periuk ini, saya...
- Saya rasa semangat saya naik. - Ya!
Awak banyak membantu orang lain
tapi awak perlu faham kepentingan untuk bantu diri sendiri juga.
Saya tak faham itu sebab saya tak pernah fikir tentang diri saya.
- Awak tak pernah fikir tentang diri awak. - Tak pernah.
Ada bezanya sekadar memakan biskut
untuk mengalas perut dan beri tenaga untuk hari itu
berbanding memasak sesuatu yang berkhasiat untuk kita.
Itu bermaksud awak hargai diri awak dan sanggup luangkan masa
membuat sesuatu yang berfaedah untuk diri awak.
Pada saya, itu sebahagian usaha penyembuhan diri,
iaitu menjaga diri kita.
Tapi siapa yang ajar saya itu kecuali awak?
- Entah. - Tak ada siapa!
Tapi sekarang saya dah tahu
dan saya akan masak étouffée udang paling sedap di New Orleans.
Betul.
Saya sudah kopek udang segar.
Sedia dimasukkan dalam periuk.
Étouffée ialah perkataan Perancis yang bermaksud "melemaskan."
Sekarang lemaskan udang.
Api biar kecil.
Apabila warna udang berubah, maknanya dah masak.
Tengoklah étouffée udang ini.
Saya masak nasi butir sederhana.
Saya gaul dengan sedikit mentega. Sekarang tuang keliling nasi.
Kita ada pulau nasi yang comel
dan dikelilingi kuah.
Itu dia.
Saya rasa macam cef gourmet pula.
- Memang betul pun. - Tengok.
Cantik.
- Ya. - Memang nampak cantik.
- Nak saya perahkan lemon? - Ya.
Ia akan buat semuanya rasa lebih segar.
Sekarang kita taburkan hiasan.
- Sedia untuk cuba rasa? - Ya.
Aduh, sedapnya.
- Pedas! - Ya.
- Sedapnya. - Ya.
Awak bukan main-main.
Saya boleh masakkan ini sepantas kilat.
- Awak tahu kilat pantas, bukan? - Tahu.
- Pantas. - Ya.
Begitulah betapa cepatnya saya. Sepantas kilat.
Saya suka itu.
Masakan Creole.
HARI KETIGA
RASA MALU MENGIKIS KEBERANIAN KITA DAN MEMBUAT KITA RASA TERASING
Saya tunjukkan Mary album foto ini
untuk ingatkan dia kepada diri dia sebelum dia dipenjara.
Kalau saya nak bantu dia,
saya mesti kenal dia dulu.
Saya gembira dapat habiskan masa bersama.
Saya seronok dapat kenal awak.
Saya pun.
Awak bercerita tentang pengalaman penjara awak,
tentang cara awak bantu orang selepas itu dan itu penting
tapi saya tertarik dengan sesuatu.
Awak kata awak hilang naluri keibuan awak.
Saya faham itu, tapi saya nak tahu tentang hidup awak sebelum awak dipenjara.
Awak berkahwin pada usia 16 tahun.
Saya nak tahu lebih lanjut tentang itu.
Apabila saya hamil pada usia 16 tahun,
saya rasa malu, saya rasa bersalah,
segala perasaan yang patut dirasakan seorang gadis berusia 16 tahun.
Saya marah dengan lelaki yang hamilkan saya
dan saya tak cintakan dia.
Saya cuma hormat dia sebab dia lebih tua.
Tapi saya tak kenal dia, tak kenal erti cinta...
Saya... Dialah lelaki pertama yang bersama saya.
Dia anak orang kaya.
Sebenarnya, kalau difikirkan semula,
saya jadi macam barang gadaian saja.
Keluarga saya dapat hadiah dan duit.
Itu buat saya terfikir, siapa yang melindungi awak?
Tiada siapa pun.
Selepas awak cerita itu,
saya rasa saya tahu titik permulaan rasa malu awak ini.
Saya lihat seorang kanak-kanak perempuan yang tidak disayangi seperti sepatutnya.
Saya tak membesar dalam keluarga yang berkasih sayang.
Saya tak pernah rasa semua itu.
Saya rasa kita perlu fahamkan itu
sebab kalau kita bercakap tentang perjalanan kita menjadi ibu bapa,
kita mesti ingat dulu, apa sifat kita sebagai manusia?
Saya bukan nak rendahkan pengalaman awak di penjara
tapi saya rasa tentu ada sesuatu yang berlaku sebelum itu,
sesuatu yang menyumbang kepada nasib hidup awak.
Betul.
Semasa saya tengok-tengok rumah awak, saya jumpa ini.
Rasanya ia dialamatkan kepada awak semasa awak dalam penjara.
Ini surat terakhir saya terima daripada anak saya.
Begitu.
Boleh bacakan surat ini?
Dia tulis, "Helo. Ini saya."
Ini... "Ini saya."
Dia tulis, "Ini anak sulung mak."
"Saya dapat Al-Quran yang mak hantar kepada saya."
"Semasa saya kecil dulu,
orang tanya saya, apa agama saya? Apa yang saya percaya?"
"Saya jawab, 'Mak saya.'"
"Kadang-kadang saya terkenang kembali
dan cuba bayangkan hidup mak semasa membesarkan kami."
"Tentu tidak mudah, bukan?"
"Dulu mak pernah tulis, 'Mak tak buat apa-apa'."
"Mak cuma ajar anak-anak mak berlawan."
"Bagaimana dengan kasih sayang?"
"Sebenarnya itu saja yang saya masih tak belajar lagi,
kasih sayang."
"Mak, mak dah cuba yang terbaik."
"Itu sudah cukup bagus untuk saya."
Lima hari sebelum kematiannya.
Dia akui awak ajar dia untuk berlawan demi kelangsungan hidup.
Awak terpaksa buat begitu.
Tapi dia kata dia tak tahu erti kasih sayang.
Awak rasa awak tahu sayang anak-anak awak?
Tidak.
Awak tak dapat kasih sayang
dan tiba-tiba awak dapat tujuh orang anak
yang perlu disayangi.
Macam mana awak nak sayang mereka kalau awak tak disayangi?
Saya rasa sekarang saya sudah tak mampu menyayangi mereka
dan itu antara sebab saya tak nak balik kepada mereka.
Saya tak tahu cara untuk menjadi seorang ibu.
Ini kali pertama saya dengar awak mengaku awak elakkan hubungan itu.
Semakin lama awak mengelak sesuatu yang awak patut buat,
rasa malu itu akan semakin menebal dalam diri awak.
Rasa malu itu yang menghalang awak bersama anak-anak awak.
Ia menghalang awak daripada balik ke pangkuan anak awak.
Apa awak fikir sekarang?
Saya rasa saya nak peluk dia semula.
Anak awak.
Dia selalu cuba hubungi saya.
Dia menagih kasih sayang daripada saya.
Itu dia.
Sebenarnya... Saya tak suka dengar alasan. Saya bukan mahu buat alasan.
- Tapi dulu saya tak tahu. - Betul. Itu bukan alasan.
Saya mesti jelaskan kepada mereka, minta maaf dengan mereka.
Apabila awak sudah mengakui itu,
awak boleh maafkan diri awak dan kemudian memohon kemaafan
dan rasa malu itu hilang.
Sebab awak layak dapat itu.
- Ya. - Terutamanya anak-anak awak.
- Serta cucu-cucu saya. - Cucu-cucu awak.
Setiap pagi, awak akan kata,
"Saya bangun. Saya akui dulu saya tak tahu.
tapi hari ini saya sudah tahu jadi saya akan cakap saya sayang."
"Saya akan berikan sesuatu yang tidak saya dapat semasa kecil dulu."
Awak boleh tamatkan semua ini.
Saya tahu saya boleh.
- Ya. - Saya boleh.
Tengok perwatakan awak saja sudah tahu.
Karamo, terima kasih banyak.
- Ya. - Saya ingat cakap awak.
Saya mahu ajar Mary cara memiliki barang
yang boleh dimanfaatkan dalam hidup.
Tumbuhan unsur yang penting dalam sesebuah rumah
kerana ia bukan saja menyegarkan udara yang kita hirup,
ia benda yang boleh dibela.
Cantiknya.
- Tengok salun cantik ini. - Cantiknya!
Warna hijau ini menenangkan.
Mary cantik di luar
dan di dalam.
Tapi dia tak rasa yang dia cantik.
- Apa khabar? Awak pemilik tempat ini? - Ini Mary.
Dia alu-alukan kita ke ruang dan salunnya.
- Selamat berkenalan. - Saya dah lama menunggu.
Kita sudah lama tunggu. Kita semua sudah lama tunggu.
Ya.
Saya mahu beri semangat kepada Mary.
Jadi awak bela locs awak ini selama...
Dua belas tahun. Begitu lama... Ya.
Tempoh hari, awak kata awak bersedia untuk Mary yang baru, gaya yang baru.
- Betulkah? - Betul.
Ini mewakili diri saya yang lama,
diri saya yang tegar,
tapi sekarang saya ringan dan bebas
dan boleh wujud di mana-mana saja.
Satu lagi, selama ini awak tak berpeluang
bermain dengan rambut awak.
Ya.
Beri tangan.
Saya sangat bangga dengan awak.
Semua benda yang awak lalui,
semua itu tak berjasa kepada awak lagi.
Saya mahu awak lepaskan semua itu.
Kita singkirkan semua itu
sebab hari ini, awak akan keluar sebagai wanita yang berbeza sepenuhnya.
Saya terima itu.
Proses rias bakal peragawati, bermula!
Seronok.
Kita akan mula.
- Saya Quentin. - Quentin penggaya rambut yang berbakat.
- Saya berbesar hati dapat membantu. - Terima kasih.
Saya tak perlu menyorok sebalik locs saya.
- Sedia? - Sedia.
- Saya mula. - Saya dah bebas.
Saya bebas.
- Saya dapat rasa kasih dalam rambut ini. - Ya.
Saya menggeletar apabila memegangnya.
Sekarang kita akan mulakan perjalanan baru.
Kita buang semua kenangan buruk dalam hidup kita.
- Kita leraikan kekusutan. - Sesiapa nak tolong?
PUKUL 12:38 TENGAH HARI
Baik, kita mula.
Alamak.
- Sikat pun lari! - Awak nak Advil?
Belum lagi.
Tolong beri dia Advil.
Oh, Tuhan. Tangan saya.
Saya cuba gerakkan tapi...
PUKUL 1:46 TENGAH HARI
PUKUL 2:14 PETANG
Saya suka warnanya.
Kita patut kekalkan warna ini.
Inilah uban setelah 65 tahun.
Ya. Kita patut menghargainya.
- Setuju. - Kita akan menghargainya.
- Ya. - Saya setuju. Kita akan menghargainya.
Sudah, Mare sayang.
- Siap! - Itu yang terakhir.
Syabas, semua.
PUKUL 3:08 PETANG
- Masa pecah rekod! - Oh, Tuhan!
Wah!
Awak tahu, Mary? Itu satu pencapaian!
Jom peluk. Kita dah berjaya. Mari sini.
- Sini! - Rambut saya basah.
Berjaya. Tak apa. Kami tak kisah.
Bagus! Kita berjaya.
Ya.
Nampak sangat tebal.
Nampak sangat cantik!
Betul, Mary.
Awak makan apa yang ceria sangat ini?
- Sekarang kita pintal. - Kita pintal.
Awak berseri-seri.
- Saya faham awak. - Ya.
Saya faham awak.
- Mare, sedia nak jumpa Mare yang baru? - Saya dah sedia.
Oh, Tuhan.
Tengok ini.
- Sangat cantik, bukan? - Ya, betul.
Dia cantik, bukan?
Dia sangat comel.
Dia cantik. Sangat jelita.
Ini memang...
Berkilat.
Ya!
- Cantik tak? - Awak suka tak?
Ya.
Sangat comel.
Bagaimana rasanya?
Rasa sangat hebat.
- Ini tanda kematangan. - Awak layak dapat ini.
- Saya layak. - Awak layak.
- Awak nampak cantik. - Terima kasih.
HARI KEEMPAT
AKU BERTEMU DIRIKU SENDIRI
DAN AKU AKAN MENJAGANYA BETUL-BETUL
Mereka dah sampai.
Mereka dah sampai!
Saya tak sabar nak tengok dia.
Oh, Tuhan!
- Oh, Tuhan.
- Apa? - Oh, Tuhan.
Awak nampak luar biasa.
Awak sangat cantik! Hai, Mary.
- Hai! - Seronok, bukan?
Awak tahu awak nampak macam siapa? Diana Ross.
- Ya. - Ya.
- Ya, betul. - Oh, Tuhan.
- Sudah nak mula! - Nak mula. Awak sedia?
- Seseorang perlu pegang tangan saya. - Kami dah sedia.
Sedia.
Oh, Tuhan.
- Siapa tinggal sini? - Tak.
- Awak! - Ini bukan rumah saya.
- Ini rumah awak! - Ini bukan rumah saya.
Ini rumah awak.
Nampak lebih segar. Nampak baru. Nampak santai.
Rasa tenang. Rasa damai.
Bobby.
Pilihan warna rumahnya sebelum ini dibuat sebab dia sudah terbiasa
tidak dibenarkan ada sebarang warna semasa dia dipenjarakan dulu.
Jadi saya tak biar dindingnya berwarna gelap dan suram,
tapi saya buat warna cerah
dan tampilkan warna melalui hiasannya.
- Semua dinding dicat! - Semua dinding dicat.
- Nampak cerah dan ceria. - Tengok ini!
Oh, anak mak.
Saya tak boleh percaya.
Oh, Tuhan.
- Amerika tak sedia untuk ini. - Amerika tak sedia.
Amerika patut tengok plaster siling itu sebab ia sangat lawa.
Cantiknya.
Oh, Tuhan.
Tengok bilik air ini.
- Cantik, teratur, kemas. - Ini barulah...
Semua barang ada fungsi.
- Tengok lantai! Lantai baru. - Ya.
- Tengok lantai. - Ya, lantai.
Saya tak pernah ada barang sebanyak ini dalam seumur hidup saya.
Saya tak buat gaya minimalis sebab awak suka barang banyak.
Jadi saya letak banyak barang tapi semuanya teratur.
Cantiknya.
Terima kasih banyak.
Lihat! Ada mesin basuh pinggan!
Okey, bertenang.
- Tak perlu bertenang. - Ada mesin basuh pinggan!
Tak perlu bertenang. Jeritkan saja mesin basuh pinggan itu!
- Ya! - Oh, Tuhan!
Étouffée udang.
Saya suka menyimpan makanan.
Selepas seharian bekerja, cuba fikir,
"Nak roti jem dan mentega kacang atau étouffée udang?"
Selepas kami balik dan awak mahu cuba terima semua ini,
saya rasa awak tentu mahu buat sesuatu untuk tenangkan diri.
Sambil buat étouffée udang, kenang kembali minggu ini
dan cuba terima semuanya.
Saya ingat perasaan saya semasa di restoran
dan kita masak ini buat kali pertama. Saya tahu kesannya kepada saya.
Memasak untuk redakan trauma. Ia mengubah saya.
- Ia takkan selesaikan masalah. - Saya tahu.
- Tapi ia membantu. - Membantu meredakan trauma.
Ya. Memasak membantu meredakan trauma.
Ada banyak barang cantik-cantik saya nak tunjuk kepada awak.
Hampir semua barang kemas di sini milik awak.
Kalau awak pakai gelang lapis-lapis sekalipun,
ia boleh menaikkan seri mana-mana baju awak.
Saya paling tak sabar mahu tunjukkan awak ini.
Awak pernah cerita dulu awak pakai sehelai dres merah.
- Ini dres merah gaya moden. - Ya.
Harap awak akan rasa cantik juga memakai ini.
Ya.
Awak sudah ada banyak baju gaya Afrika
dalam almari awak
jadi saya cari baju-baju bercorak besar yang mirip sepertinya.
Sedia? Saya nak beri awak baju yang lain.
- Ya. - Okey, bagus.
Semua sudah sedia?
- Ya. - Ya.
Cik Mary, dipersilakan keluar?
Saya sangat suka ini.
Mare!
- Oh, Tuhan. - Mary!
Dia betul-betul menghayati.
Tan, awak beri dia gaya maksimalis.
Ya!
Baju-baju bercorak dia sudah cantik.
Kami mahu beri olahan moden
dan awak nampak gayanya mewah, saya mahu gaya diraja.
- Tengok cara dia berdiri. - Ya.
Walaupun pakaian ini sangat bergaya keperempuanan,
saya rasa ada kuasa.
Ya.
Selama 12 setengah tahun lepas,
saya sudah terbiasa menundukkan kepala.
- Dikekang. - Ya, cuba bayangkan.
"Apa tengok-tengok, banduan?" Jadi saya biasa tunduk.
Sekarang, "Saya sedang pandang awak."
- Okey! - Ya!
Saya amat menggoda.
Bagus, Mary.
Rupa seterusnya.
- Terima kasih. - Sekejap, ya.
Masuk perlahan. Jangan bising.
- Nanti dia tahu awak ada. - Hai!
- Hai, semua. - Hei, Anthony.
Apa khabar? Duduklah.
Saya dah agak itu akan jadi.
Baiklah, semua.
Mary yang menawan.
Ya!
Ini sangat cantik.
Tengok betapa cantiknya dia!
Dia sangat lawa.
Betul tak?
- Dia cantik, bukan? - Apa awak...
Awak nampak menawan.
Mempesonakan.
- Minta diri. - Senyuman awak.
- Nampak bahagia di matanya. - Yalah.
Saya rasa cantik.
Mata awak bersinar-sinar.
- Macam bertahun-tahun lebih muda. - Ya.
Saya tak pernah tengok awak malu-malu begini. Siapa awak?
Ya, betul.
Apa khabar? Hai.
KELUARGA MARY
Saya Karamo. Selamat berkenalan.
- Kami suka Mary. - Sangat jelita.
- Jelita, bukan? - Ya.
Saya akan bawa keluar mak awak dan buat dia terkejut.
Jumpa sekejap lagi.
- Rasa berdebar. - Kenapa berdebar?
- Gementar? - Ya, gementar.
Ada satu lagi kejutan. Ikut saya.
- Okey. - Di luar?
Ini dia.
Siapa pakai kasut tinggi?
- Oh, Tuhan! - Mustahil!
- Tengok siapa datang. - Apa ini?
Biar abang pergi dulu.
ANAK LELAKI MARY
- Hei. - Tengok kasut!
Mak sangat cantik.
ANAK MARY
Saya suka kasut Nenek Mary.
Terima kasih.
Ini anak kamu? Anak perempuan kamu!
- Ya. - Oh, Tuhan.
Mereka dah besar!
Mary akhirnya memaafkan dirinya sendiri...
ANAK MARY
...dan dia boleh minta maaf kepada anak-anaknya.
Tak pernah dapat peluk mak ramai-ramai begini.
Sekarang dia boleh mula berusaha memulihkan keluarganya
dan cipta kenangan indah serta berkekalan.
Minggu ini ialah satu kelahiran baru.
Saya tak nak kata Mary yang lama dah mati sebab dia masih ada dalam diri saya
tapi dalam minggu ini saja, saya paling banyak peluk orang
berbanding 20 tahun sebelum ini.
- Ya. - Awak sudah buka jiwa saya.
Jiwa saya.
Awak beri saya dan semua orang belakang saya ini
peluang kedua.
Awak semua dah ubah hidup saya.
- Terima kasih banyak. - Terima kasih.
Étouffée udang saya.
- Kalau begitu... - Kami minta diri.
- Jaga diri. - Jumpa lagi.
Jumpa lagi.
- Terima kasih banyak. - Jumpa lagi.
Jumpa lagi.
Fab Five.
Nak masuk dalam?
Selamat datang ke rumah mak.
Oh, Tuhan!
Cantiknya.
Saya rasa tak... Ini... Ini cantik!
- Tengok kasut. - Itu buat saya kagum!
Anak-anak, duduk dulu. Mak nak cakap sikit.
Minggu ini, mak banyak belajar tentang diri mak.
Mak baca semula surat yang Junior tulis untuk mak.
Dia kata, "Mak tak ajar saya tentang emosi dan kasih sayang,"
Mak tahu kamu perlu kasih sayang daripada mak.
Tapi mak tak tahu caranya.
Mak tak kenal kasih sayang.
- Mak tak tahu. - Baru saya tahu sebabnya.
Mak menyisihkan diri.
Selepas mak keluar penjara,
mak ingat kamu tentu rasa malu dengan mak
sebab mak masuk penjara
jadi mak sengaja jauhkan diri.
Mak minta maaf sebab tak dapat beri kamu kasih sayang
dan mengajar tentang kasih sayang kepada kamu semua.
- Ya. - Kita perlu tamatkan itu.
Kita perlu tamatkan.
Terima kasih sebab mak mengakui semua itu.
Ini langkah pertama yang amat bagus.
Sekarang kita bersama kembali,
buang semua yang keruh
dan ambil yang jernih.
- Saya bangga dengan mak selama ini. - Terima kasih.
Usaha mak selama ini, saya sedar semua itu.
Tapi saya tahu ini baru permulaan...
Terima kasih.
- Mak sayang kamu. - Kami sayang mak juga.
Saya bangga dengan mak.
Saya pun bangga dengan mak.
Harap-harap ini bukan kali terakhir kamu semua datang rumah mak, ya?
Sudah tentu tidak.
- Mak gembira jumpa cucu mak. - Saya akan menangis nanti.
- Kamu pernah makan étouffée udang? - Tak pernah.
Jom, mak masak untuk semua.
Bau sedap betul.
Kita dah berjaya.
Kita akan makan étouffée udang.
Rasanya sangat lazat.
Sedapnya.
Ini untuk tebus masa yang hilang.
Memang mudah terperangkap dalam masa silam.
Tetapi dia tidak biarkan dirinya tenggelam dalam penyesalan.
Dia teruja dengan masa kini dan berharap untuk masa depan.
Kita patut belajar daripada dia.
Kamu tak ada rentak langsung!
Mary mengajar kita trauma bukan perwatakan kita
dan tak kira apa kita lalui, kita mampu
sembuhkan diri, bahagiakan diri dan memberi kasih sayang.
Itulah erti kehidupan.
#IDEAPANASQE
KERIUT BIKIN KUSUT
Pintu berkeriut buat otak anda kusut?
Jangan melantun. Dapatkan minyak zaitun.
Tengok? Tak berkeriut lagi.
Terjemahan sari kata oleh Nursyazela